open-index/open-wikipedia-markdown huggingface dataset:
বৈরাগীর ভিটা

**বৈরাগীর ভিটা** বাংলাদেশের বৃহত্তর বগুড়া তে অবস্থিত একটি প্রাচীন প্রত্নতাত্ত্বিক নিদর্শন। এটি করতোয়া নদীর বাঁকে মহাস্থান দুর্গনগরীর দক্ষিণ দিকে অবস্থিত। ১৯২৮-২৯ সালে খনন করা বৈরাগীর ভিটায় দুটি মন্দিরের ধ্বংসাবশেষ পাওয়া যায়। ১৯৯৩ সাল থেকে বাংলাদেশ-ফ্রান্স যৌথ উদ্যোগে পুনরায় খনন কাজ পরিচালনা করে আসছে।

## নামকরণ
এই স্থানটি একটি পুরাতন রাজাবাড়ি ছিল বলে ধারণা করা হয়। অনুমান করা হয় রাজা কর্তৃক মুনি, ঋষি বা বৈরাগীর সেবা করা হত বলে স্থানটি নাম বৈরাগীর ভিটা নামে পরিচিত।

## ইতিহাস
মহাস্থানগড় দুর্গ নগরীর প্রাচীরের দক্ষিণে অবস্থিত বৈরাগীর ভিটায় প্রত্নতাত্ত্বিক খনন চালিয়ে পাল আমলের প্রাথমিক ও শেষ যুগের দুটি মন্দিরের ধ্বংসাবশেষ আবিষ্কৃত হয়েছে। মন্দির দুটির উত্তরে উন্মুক্ত প্রাঙ্গনে আরও কিছু স্থাপত্যকর্ম পাওয়া যায়। প্রাথমিক পাল যুগের মন্দিরটির ভিত্তি প্রাচীর উত্তর দিকে ২৯.৮৭ মিটার ও পূর্ব দিকে ১২.৮ মিটার। প্রাচীরটি মোল্ডেড ব্যান্ড দ্বারা অলঙ্কৃত। এর দক্ষিণ দিকে অপর মন্দিরটি অবস্থিত। মন্দিরটিকে উত্তর থেকে দক্ষিণে প্রবহমান একটি নালা বিভক্ত করেছে। নালাটির একটি অংশ ইট দিয়ে নির্মিত ও আরেকটি অংশ প্রাথমিক গুপ্ত আমলের কালো কষ্টি পাথর দিয়ে নির্মিত। দ্বিতীয় পাল যুগের মন্দিরটি আগেরটি অপেক্ষা বৃহত্তর এবং আয়তাকৃতির (৩৩.৮৩ মি × ১৩.৩৭ মি)। ধ্বংসাবশেষ বিচ্ছিন্ন হয়ে যাওয়ার জন্য এর স্থাপত্যশৈলী স্পষ্ট নয়। মন্দিরের পূর্ব দিকে একটি মঞ্চের ধ্বংসাবশেষ আবিস্কৃত হয়, যাতে ২৩টি কামরার অস্তিত্ব পাওয়া যায়। এছাড়া এই স্থানে লুকিয়ে থাকা গভীর গর্তে পাল যুগের কাঠামো ও তার পূর্ববর্তী গুপ্ত যুগের ধ্বংসাবশেষের অস্তিত্ব পাওয়া যায়। ২০১৪ সালে প্রত্নতাত্ত্বিক খনন করে ২১০০ বছর আগের তিনটি পাতকুয়া আবিষ্কার করা হয়।

## প্রাপ্ত নিদর্শন
এ প্রত্নস্থলে আবিস্কৃত অন্যান্য প্রত্নবস্তুর মধ্যে মাছ ধরার জালে ব্যবহারের জন্য তৈরি পোড়া মাটির বল, মাটির বদনা, ভাঙা পাত্রের অংশবিশেষ, গৃহস্থালীর কাজে ব্যবহার্য কিছু সামগ্রী, ফুলাংকিত ও পিরামিড আকারের নকশা করা ইট উল্লেখযোগ্য।

## পরিচালনা
এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থান হওয়ায় প্রত্নতত্ত্ব অধিদপ্তর এর রক্ষণাবেক্ষণ করে থাকে।

## চিত্রশালা


চিত্র:Bairagir Bhita (2).jpg|
চিত্র:Bairagir Bhita (3).jpg|
চিত্র:Bairagir Bhita (4).jpg|
চিত্র:Bairagir Bhita (5).jpg|
চিত্র:Bairagir Bhita (6).jpg|
চিত্র:বৈরাগীর ভিটা 1.jpg|
চিত্র:বৈরাগীর ভিটা 12.jpg|
চিত্র:বৈরাগীর ভিটা 6.jpg|
চিত্র:বৈরাগীর ভিটা 7.jpg|
চিত্র:বৈরাগীর ভিটা 11.jpg|
চিত্র:বৈরাগীর ভিটা 3.jpg|
চিত্র:বৈরাগীর ভিটা 4.jpg|
চিত্র:বৈরাগীর ভিটা 5.jpg|
চিত্র:বৈরাগীর ভিটা 2.jpg|
চিত্র:বৈরাগীর ভিটা 9.jpg|



## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

* বাংলাপিডিয়ায় বৈরাগীর ভিটা

বিষয়শ্রেণী:বগুড়া জেলার দর্শনীয় স্থান
বিষয়শ্রেণী:পুণ্ড্রনগরের ধ্বংসাবশেষ
বিষয়শ্রেণী:বগুড়া জেলার প্রত্নতাত্ত্বিক স্থাপনা
ক্যাপ্টেন আমেরিকা

**ক্যাপ্টেন আমেরিকা** একটি আমেরিকান কাল্পনিক কমিক মার্ভেল কমিকস দ্বারা প্রকাশিত সুপারহিরো কমিক বই। এটি কার্টুনিস্ট জো সিমন এবং জ্যাক কার্বি দ্বারা তৈরি করা হয়েছে। চরিত্রটি প্রথম প্রকাশ পায় মার্ভেল কমিক্সের একটি পূর্বসুরী থেকে (মার্চ ১৯৪১ তারিখ)। ক্যাপ্টেন আমেরিকা কমিকসটির গল্প সাজানো হয়েছিল একজন দেশপ্রেমিক অতিমানবীয় সৈন্য হিসেবে যে প্রায়ই যুদ্ধকালীন দ্বিতীয় বিশ্বযুদ্ধের সময়ে অক্ষ শক্তির বিরুদ্ধে লড়েছিল। যুদ্ধকালীন সময়ে এই প্রেক্ষাপটে নির্মিত গল্পের কারণে এটি ব্যাপক জনপ্রিয় হয়েছিল।

২০১১ সালে মার্ভেল স্টুডিও এ চরিত্র নিয়ে সিনেমা তৈরি করে। ক্যাপ্টেন আমেরিকার হয়ে অভিনয় করেন ক্রিস ইভান্স। সিনেমাটি ব্যাপক সাফল্য পেলে পরবর্তীতে একে একে অনেকগুলো সিনেমায় ক্যাপ্টেন আমেরিকা উপস্থিত হন। মার্ভেল সিনেম্যাটিক ইউনিভার্সের অ্যাভেঞ্জার্স উপদলে ক্যাপ্টেন অ্যামেরিকা দলনেতা হিসেবে অভিনয় করেন।

## প্রকাশের ইতিহাস
১৯৪০ সালে, লেখক জো সিমন ক্যাপ্টেন আমেরিকা তৈরির চিন্তা করে এবং এই চরিত্রের উপর কস্টিউমসহ একটি স্কেচ আঁকে। সিমন তার আত্মজীবনীতে বলেন "আমি সেই পৃষ্ঠাটির নিচস 'সুপার আমেরিকান' নাম লিখেছিলাম।

সিমন তার আত্মজীবনীতে আরো বলে যে "আমি এটি টাইমলি কমিকস এর মার্টিন গুডম্যান কে দিলাম যেন সে যত দ্রুত সম্ভব ক্যাপ্টেন আমেরিকা কে নিয়ে একটি একক কমিক ধারাবাহিক বের করে। সিমন বিশ্বাস করে নি যে তার নিয়মিত ক্রিয়েটিভ সাথী, আর্টিস্ট জ্যাক কার্বি এই কাজের ভার একা তুলতে পারবে৷
## কাল্পনিক চরিত্রের জীবনী
থাম্ব|ক্যাপ্টেন আমেরিকার ঢাল, টাইমলি কমিক্স
স্টিভ রজার্স ম্যানহাটন, নিউইয়র্ক সিটির লোয়ার ইস্ট সাইডে ১৯২০ সালে জন্ম নেয়৷ তার বাবা মা জোসেফ এবং সারাহ গরিব আইরিশ অভিবাসী।
স্টিভ যখন ছোট ছিলো তখন জোসেফ মারা যায় এবং তার কিশোর বয়সে মা সারাহ নিউমোনিয়াতে আক্রান্ত হয়ে মারা যায়৷ ১৯৪০ এর শুরুর দিকে যখন যুক্তরাষ্ট্র দ্বিতীয় বিশ্বযুদ্ধে প্রবেশ করে নি, তখন স্টিভ ছিল একজন লম্বা, পাতলা চারুকলার ছাত্র যে চিত্রণে বিশেষজ্ঞ এবং একজন কমিক বুক লেখক ও শিল্পী।

## তথ্যসূত্র

## নোট

* 
* 
* Captain America Library (fan site). Archived from the original on July 8, 2011.

* 
* Captain America cover gallery 
* 


বিষয়শ্রেণী:অতিমানব চলচ্চিত্রের চরিত্র
বিষয়শ্রেণী:কমিক চরিত্র
বিষয়শ্রেণী:সুপারহিরো
আলবার্ট রোজ-ইন্স

**আলবার্ট রোজ-ইন্স** (; জন্ম: ১৬ ফেব্রুয়ারি, ১৮৬৮ - মৃত্যু: ২২ নভেম্বর, ১৯৪৬) পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ স্লো লেফট-আর্ম অর্থোডক্স বোলার ছিলেন। পাশাপাশি নিচেরসারিতে ডানহাতে ব্যাটিং করতেন।

## খেলোয়াড়ী জীবন
প্রথম-শ্রেণীর ক্রিকেটে খেলোয়াড়ী জীবন শুরুর সময়কালে দক্ষিণ আফ্রিকারও প্রতিনিধিত্ব করেন। ১৮৮৮-৮৯ মৌসুমে দক্ষিণ আফ্রিকা-ইংল্যান্ডের মধ্যকার ঐ খেলাটিই দক্ষিণ আফ্রিকার অভিষেক টেস্ট ছিল। এরপূর্বে রোজ অগণিতসংখ্যক বা এগারোজনের বেশি খেলোয়াড়দের নিয়ে গড়া দলে খেলেছিলেন। আরজে ওয়ারটনের নেতৃত্বাধীন ইংরেজ দল দক্ষিণ আফ্রিকায় পদার্পণ করলে পোর্ট এলিজাবেথে উভয় দলের সদস্য সংখ্যা সমান হয় ও নতুন যুগের সূচনা ঘটে। রোজ শূন্য ও ১৩ রান তোলেন। কিন্তু ইংল্যান্ডের প্রথম ইনিংসে ৫/৪৩ লাভে সক্ষমতা দেখান। খেলাটিতে অংশগ্রহণের ফলে প্রথম-শ্রেণীর ক্রিকেটে অভিষেক ঘটে তার। এরফলে প্রথম দক্ষিণ আফ্রিকান হিসেবে টেস্ট ক্রিকেট অভিষেকে পাঁচ-উইকেট পেয়েছেন তিনি। ফলশ্রুতিতে দুই সপ্তাহ পর কেপটাউনে দ্বিতীয় টেস্টেও তার অংশগ্রহণ ছিল। প্রথম ইনিংসে জে ব্রিগসের রেকর্ড গড়া ৮/১১ ও খেলায় ১৫/২৮ বোলিং পরিসংখ্যানের ফলে দক্ষিণ আফ্রিকা দল ইনিংস ও ২০২ রানে পরাজিত হওয়াসহ ২-০ ব্যবধানে সিরিজের পরাজয়বরণ করে।

এরপর রোজ আরও পাঁচটি প্রথম-শ্রেণীর ক্রিকেটে অংশ নেন। তন্মধ্যে কিম্বার্লির পক্ষে তিনটি ও ট্রান্সভালের পক্ষে দুইটিতে প্রতিনিধিত্ব করেন। তিনি স্লো লেফট-আর্ম বোলিং করতেন ও একটি সাময়িকীতে তাকে ‘ব্যাটসম্যানদের ত্রাসরূপে’ তুলে ধরা হয়। কিম্বার্লির পক্ষে খেলাকালীন প্রথম কারি কাপের খেলায় ৫/৫৫ লাভে করেন। এরফলে প্রতিপক্ষ ট্রান্সভাল পরাজিত হয়।

## ব্যক্তিগত জীবন
সমারসেটের ওয়েলসে জন্মগ্রহণকারী ‘মার্গারেট ইভলিন’ নাম্নী এক রমণীর পাণিগ্রহণ করেন তিনি। এ দম্পতির এক পুত্রসন্তান ছিল।

২২ নভেম্বর, ১৯৪৬ তারিখে ৭৮ বছর বয়সে দক্ষিণ আফ্রিকার পূর্ব লন্ডনে তার দেহাবসান ঘটে। দক্ষিণ আফ্রিকান ক্রিকেটের সূচনালগ্নে অংশগ্রহণকারী অনেক ক্রিকেটারের ন্যায় তার মৃত্যুসম্পর্কীয় তথ্যাদিও অজ্ঞাত রয়ে গেছে। ফলশ্রুতিতে উইজডেনেও তার দেহাবসানের কথা তুলে ধরা হয়নি।

## তথ্যসূত্র

## আরও দেখুন
* ডাডলি নোর্স
* কেপলার ওয়েসেলস
* দক্ষিণ আফ্রিকা জাতীয় ক্রিকেট দল

## আরও পড়ুন
# *World Cricketers - A Biographical Dictionary* by Christopher Martin-Jenkins, published by Oxford University Press (1996).
# *The Wisden Book of Test Cricket, Volume 1 (1877-1977)* compiled and edited by Bill , published by Headline Book Publishing (1995).
# www.cricketarchive.com/Archive/Players.

## বহিঃসংযোগ
* 
* 

বিষয়শ্রেণী:১৮৬৮-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:গটেংয়ের ক্রিকেটার
বিষয়শ্রেণী:গ্রিকুয়াল্যান্ড ওয়েস্টের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
জসু প্যাটেল

**জসুভাই মতিভাই প্যাটেল** (; ; জন্ম: ২৬ নভেম্বর, ১৯২৪ - মৃত্যু: ১২ নভেম্বর, ১৯৯২) গুজরাতের আহমদাবাদে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন **জসু প্যাটেল**। ঘরোয়া প্রথম-শ্রেণীর ক্রিকেটে গুজরাতের প্রতিনিধিত্ব করেন। দলে তিনি মূলতঃ ডানহাতি অফ-স্পিনার ছিলেন তিনি। এছাড়াও নিচেরসারিতে ডানহাতে ব্যাটিং করতেন।

## প্রারম্ভিক জীবন
দশ বছর বয়সে গাছের ডালা থেকে পড়ে যাবার ফলে আঙ্গুল ভেঙ্গে ফেলেন। এ আঘাতপ্রাপ্তির ফলে বোলিংয়ের ধরনও পরিবর্তিত হয়ে যায় তার। ফলশ্রুতিতে তার বোলিং সন্দেহজনক ছিল। অফ ব্রেকের তুলনায় অফ-কাটারের দিকেই বেশি বোলিং করতেন।

১৯৪৩-৪৪ মৌসুমে প্রথম-শ্রেণীর ক্রিকেট খেলতে শুরু করেন। ১৯৫০-৫১ মৌসুমে দলে পাকাপোক্ত আসন করার পূর্বে মাঝে-মধ্যেই গুজরাতের প্রতিনিধিত্ব করতেন তিনি। ঐ মৌসুমে বরোদার বিপক্ষে ৫/৪৩ ও ৬/২১ এবং সার্ভিসেস দলের বিপক্ষে বোলিং করেছিলেন ৮/৫৩ ও ৫/২৮। সচরাচর তার ব্যাটিং নেতিবাচক ছিল। কিন্তু, ১৯৫০-৫১ মৌসুমের রঞ্জী ট্রফির চূড়ান্ত খেলায় দ্বিতীয় ইনিংসে দশম উইকেটে হাসান নখুদার সাথে মূল্যবান ১৩৬ রান তোলেন মাত্র ৯০ মিনিটে। দুই ঘণ্টায় তিনি ১৫২ রান করেছিলেন।

## আন্তর্জাতিক ক্রিকেট
সিরিজের পঞ্চম টেস্টে তার অভিষেক হয়। ঐ টেস্টে তিনি তিন উইকেট পেয়েছিলেন। ১৯৫৫-৫৬ মৌসুমে নিউজিল্যান্ড এবং ১৯৫৬-৫৭ মৌসুমে অস্ট্রেলিয়ার বিপক্ষে ৩১ গড় নিয়ে ১০ উইকেট লাভ করেন।

৩৫ বছর বয়সে অবসর গ্রহণের প্রাক্বালে সর্বাপেক্ষা সফলতা লাভ করেন। ১৯৫৯-৬০ মৌসুমে কানপুরে গ্রীন পার্ক স্টেডিয়ামে সফরকারী অস্ট্রেলিয়ার বিপক্ষে স্মরণীয় ক্রীড়াশৈলী প্রদর্শন করেন তিনি। দ্বিতীয় টেস্টের প্রথম ইনিংসে তার বোলিং পরিসংখ্যান ছিল ৯/৬৯। অন্য উইকেটটি পেয়েছিলেন চান্দু বোর্দে। দ্বিতীয় ইনিংসে আরও পাঁচ উইকেট পান ও দলকে ১১৯ রানের জয় এনে দেন। এটিই অস্ট্রেলিয়ার বিপক্ষে ভারতের প্রথম টেস্ট জয় ছিল। প্যাটেলের টেস্টে ১৪/১২৪ যে কোন ভারতীয় বোলারের ক্ষেত্রে সেরা টেস্ট বোলিং ছিল। প্রায় ৩০ বছর পর নরেন্দ্র হিরওয়ানি তার এ রেকর্ডকে ম্লান করে দেন। প্যাটেলের ইনিংসে ৯/৬৯ বোলিং পরিসংখ্যানের প্রায় চল্লিশ বছর পর অনিল কুম্বলে করেন ১০/৭৪। ঐ সিরিজে তিনি ১৯ উইকেট নিয়ে ভারতীয় বোলারদের মধ্যে শীর্ষে অবস্থান করেন। এরপর সিরিজের আরও দুই টেস্টে অংশ নেন। মাত্র পাঁচ উইকেট পান তিনি যা তার শেষ টেস্ট ছিল।

## অবসর
টেস্ট খেলা থেকে প্রত্যাখ্যাত হবার পর আরও দুইবছর প্রথম-শ্রেণীর ক্রিকেট খেলেছিলেন। রঞ্জী ট্রফিতে গুজরাতের পক্ষে ১৪০ উইকেট দখল করেন তিনি।

প্রথম ক্রিকেটার হিসেবে তিনি ও বিজয় হাজারে পদ্মশ্রী পদকে ভূষিত হন।

## তথ্যসূত্র

## আরও দেখুন
* বিজয় হাজারে
* নরেন্দ্র হিরওয়ানি
* আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

## আরও পড়ুন
* Partab Ramchand, *Great Feats of Indian Cricket*
* Mihir Bose, *A History of Indian Cricket*

## বহিঃসংযোগ
*
*
* Scorecard of the Kanpur Test

বিষয়শ্রেণী:১৯২৪-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:আহমেদাবাদ থেকে আগত ক্রিকেটার
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:গুজরাতের ক্রিকেটার
বিষয়শ্রেণী:গুজরাতি ক্রীড়াবিদ
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
জনসংখ্যা ঘনত্ব অনুযায়ী শহরের তালিকা

## তথ্যসূত্র

বিষয়শ্রেণী:জনসংখ্যার ঘনত্ব অনুযায়ী তালিকা
বিষয়শ্রেণী:জনপরিসংখ্যান অনুযায়ী শহরের তালিকা
ঘণ্ট

বাংলাদেশ এবং পশ্চিমবঙ্গের খাবারগুলির মধ্যে **ঘণ্ট** বিশেষভাবে প্রসিদ্ধ। সাধারণত চচ্চড়ির পরে ঘণ্ট দিয়ে ভাত খাওয়ার প্রচলন আছে। ঘণ্ট রান্নাটা থকথকে রকমের হয়ে থাকে। রান্নার মূল উপকরণ হিসাবে কাঁচা সবজি যেমন আলু, পটল, কপি ও বিভিন্ন শাক ব্যবহৃত হয়ে থাকে। সাধারণতঃ ঘণ্ট ঘি দিয়ে রান্না করা হয়ে থাকে।

আমিষ ও নিরামিষ ঘন্টের পার্থক্য আনুষঙ্গিক উপকরনের ব্যবহারের ভিত্তিতে হয়ে থাকে। নিরামিষ ঘণ্টে মুলতঃ নারকেল কোঁড়া, মটরের বড়ী, ফুল-বড়ী, খেসারী বা মটর ডালের চাপড়া ভাজি, মটর ডালের বড়া ভাজি ও বালিতে ভাজা মুগ ও মুসুর ডাল, মাষকলাইয়ের কুমড়ো-বড়ী এবং ছোলা প্রভৃতি আনুষঙ্গিক উপকরন হিসাবে ব্যবহৃত হয়। আমিষ ঘণ্টে আবার রুই বা শোল মাছের মাথা-কাঁটা-গাদ, ইলিশ মাছ, চিংড়ি মাছ প্রভৃতি আনুষঙ্গিক উপকরন হিসাবে ব্যবহার করা হয়। 

## ভোজনবিধি
ডাল মাখা ভাত বা ঘি মাখা ভাতে ঘণ্ট খাওয়ার রেওয়াজ আছে। ঘণ্টের সঙ্গে ভাত মেখে লেবুর রস সহযোগে খাওয়ার রীতি বঙ্গদেশে প্রচলিত।

## সবজি
ঘণ্টের উপকরণের সমস্ত সবজি কুচো কুচো করে কেটে নিতে হয়। কিছু কিছু ঘণ্ট যেমন ঘণ্ট ভোগ, বাঁধাকপির ঘণ্ট, শাকের ঘণ্ট বা কচি মুলোর ঘণ্টে সবজিগুলি ডুমো ডুমো করে কেটে রান্না করা হয়ে থাকে।

## মশলা
প্রায় সব ধরনের ঘণ্টের জন্যে ধনে, জিরে ও মরিচ বাটার প্রয়োজন। কোন কোন ঘণ্টে আবার শুকনো লঙ্কা বাটা, হলুদ বাটা ও তিল বাটা আবার কোথাও গরম মশলা বাটা ব্যবহার হয়। বাদাম, কিসমিস, গরম মশলা, দুধ বা চিনি বিভিন্ন ক্ষেত্রে ঘণ্টের উপকরণ হিসাবে ব্যবহৃত হয়।

## ফোড়ন
ঘণ্টের ফোড়নের জন্যও সাধারণত জিরা, হিং, তেজপাতা, কাঁচালঙ্কা ইত্যাদির প্রয়োজন হয়। কখন কখন রাঁধুনি ফোড়নও ঘণ্ট রান্নায় ব্যবহার করা হয়ে থাকে।

## রন্ধনবিধি
ঘণ্ট রান্নার সময় প্রথমে সবজিগুলো সেদ্ধ করে জল ফেলে দেওয়া হয়। তারপর, সিদ্ধ তরকারিতে বাটা মশলা, দুধ, চিনি এবং নুন, সব একত্রে মেখে নেওয়া হয়। এরপর ঘিয়ে ফোড়ন দিয়ে এই তরকারি সাঁতলান হয়। কোন কোন ঘণ্টে আগে ফোড়ন দিয়ে পরে ছাঁচনা অর্থাৎ দু তিন বার হাঁড়ি বা কড়াই থেকে ঢালাঢালি করে একেবারে সমগ্র রান্না প্রস্তুত করা হয়।

## তথ্যসূত্র

বিষয়শ্রেণী:বাংলাদেশের খাদ্য
বিষয়শ্রেণী:পশ্চিমবঙ্গের সংস্কৃতি
জনসংখ্যা অনুযায়ী শহরের তালিকা

## জনসংখ্যা অনুযায়ী শহরের তালিকা




## তথ্যসূত্র ও পাদটীকা

বিষয়শ্রেণী:শহর সম্পর্কিত শ্রেষ্ঠত্বের তালিকা
বিষয়শ্রেণী:জনসংখ্যা অনুসারে শহরের তালিকা (বিশ্বব্যাপী)
বিষয়শ্রেণী:নগর ভূগোল
বিষয়শ্রেণী:সবচেয়ে বড় জিনিস
সৌদি আরামকো

**সৌদি আরামকো** ( **'), আনুষ্ঠানিকভাবে **সৌদি আরব তেল কোম্পানি''', আরামকো নামে সবচেয়ে বেশি পরিচিত (পূর্বে আরব-আমেরিকান তেল কোম্পানি), হল সৌদি আরবের জাতীয় পেট্রোলিয়াম ও প্রাকৃতিক গ্যাস ভিত্তিক কোম্পানী। সৌদি আরামকো এর অর্থমূল্য অনুমান করা হয়েছে এর মধ্যে মার্কিন $১.২৫ ট্রিলিয়ন এবং মার্কিন $১০ ট্রিলিয়ন, এটি বিশ্বের সবচেয়ে মূল্যবান কোম্পানি হিসেবে গড়ে উঠেছে।.!!

সৌদি আরামকোতে উভয় বিশ্বের বৃহত্তম প্রমাণিত অশোধিত তেল মজুদ রয়েছে,  এখানে  এর থেকে বেশি তেল. রয়েছে, এবং এখানে দৈনিক বৃহত্তম তেল উৎপাদন করা হয়ে থাকে। সৌদি আরামকো কোম্পানি সৌদি আরবের সমস্ত শক্তি সম্পদের বিকাশ করার অধিকার রয়েছে। ২০১৫ সালে ফোর্বস এর একটি প্রতিবেদন অনুযায়ী, আরামকো বিশ্বের বৃহত্তম তেল ও গ্যাস কোম্পানীতে ঘোষিত হয়।.!!

## তথ্যসূত্র

## বহিঃসংযোগ

* Web site of Aramco Services Co. - Saudi Aramco's US Subsidiary
* A CNN report about the security of oil in Saudi Arabia. Much of it is about Saudi Aramco security.
* Saudi Arabia's crude oil production chart (1980-2004) - Data sourced from the US Department of Energy
* CBS 60 Minutes (2008-12-07) "The Oil Kingdom: Part One" .
* CBS 60 Minutes (2008-12-07) "The Oil Kingdom: Part Two" .

বিষয়শ্রেণী:১৯৩৩-এ প্রতিষ্ঠিত
বিষয়শ্রেণী:মধ্যপ্রাচ্য
বিষয়শ্রেণী:অসম্পূর্ণ
বিষয়শ্রেণী:সৌদি আরবীয় মার্কা
বিষয়শ্রেণী:সৌদি আরবে সদর দফতর বহুজাতিক কোম্পানি
বিষয়শ্রেণী:জাতীয় তেল ও গ্যাস কোম্পানি
বিষয়শ্রেণী:সৌদি আরবের ইতিহাস
বিষয়শ্রেণী:সৌদি এরামকো
চায়না ন্যাশনাল পেট্রোলিয়াম কর্পোরেশন

**চায়না ন্যাশনাল পেট্রোলিয়াম কর্পোরেশন** (**সিএনপিসি**) () হল একটি চীনা রাষ্ট্রীয় মালিকানাধীন তেল ও গ্যাস কর্পোরেশন এবং বৃহত্তম চীনা ইন্টিগ্রেটেড শক্তি কোম্পানী। এই কোম্পানির প্রধান কার্যালয় হচ্ছে ডোংচেং, বেইজিং এ অবস্থিত।

চায়না ন্যাশনাল পেট্রোলিয়াম কর্পোরেশন হচ্ছে পেট্রোচায়না কোম্পানির জনক, জুলাই এর ২০১৪ সালে বিশ্বের চতুর্থ বৃহত্তম কোম্পানি হিসাবে এটি বিবেচিত হয়।

## দুর্ঘটনা ও ঘটনা

### চংকিং এ ২০০৩ সালের গ্যাস লিক

২৩ ডিসেম্বর ২০০৩ সালে একটি গ্যাসকূপে আকস্মিক অগ্নিনির্গমন হয় এবং ১৬এইচ নং এ ঘটনা ঘটে, ২৪৩ জনের মৃত্যু হয় আর ২,১৪২ জনকে হাসপাতালে ভর্তি করা হয়েছিল।

### জিলিন রাসায়নিক প্ল্যান্ট
২০০৫ সালে সেখানে একটি CNPC মালিকানাধীন পেট্রোকেমিক্যাল প্ল্যান্ট ছয় মৃত্যু, একটি ভর উদ্বাসন, এবং উপর একটি বিশাল তেল বিস্ফোরণের ফলে এ বিস্ফোরণ ছিল সঙ্ঘুয়া নদী।

### সিচুয়ান গ্যাস পাইপলাইন বিস্ফোরণ
একটি গ্যাস পাইপলাইন সিচুয়ান ২০ জানুয়ারী ২০০৬ সালে বিস্ফোরিত হয়। কথিত আছে যে, নয়জন নিহত এবং প্রায় ৪০ জন আহত হয়।

### চংকিং এ ২০০৬ সালে গ্যাস লিক
একটি লিক Luojia নং ২ এর গ্যাসকূপ ২৫ মার্চ ২০০৬ সালে ঘটেছে। ছয় দিন পর অগ্নি নির্গমনের তৃতীয় প্রচেষ্টা সফল হয়েছিল; এবং ১৫,০০০ জঙ্কে সরিয়ে নেয়া হয়েছিল।

### চিসুই নদী ডিজেল বিস্ফোরণ
২০০৯ সালে একটি CNPC পাইপলাইন ফেটে যায়,  এবং ডিজেল তেল মধ্যে চিশুই ননদীর মধ্যে শানক্সি প্রদেশের।

## আরও দেখুন

## তথ্যসূত্র

## বহিঃসংযোগ
*CNPC official website
*CNPC Company Profile at Yahoo Finance
* Noriko Yodogawa & Alexander M. Peterson, "An Opportunity for Progress: China, Central Asia, and the Energy Charter Treaty", 8 Texas Journal of Oil, Gas, and Energy Law 111 (2013).

বিষয়শ্রেণী:১৯৮৮-এ প্রতিষ্ঠিত কোম্পানি
বিষয়শ্রেণী:ব্যবসা প্রতিষ্ঠান
বিষয়শ্রেণী:গণচীন
বিষয়শ্রেণী:মধ্যপ্রাচ্য
বিষয়শ্রেণী:অসম্পূর্ণ
বিষয়শ্রেণী:জাতীয় তেল ও গ্যাস কোম্পানি
বিষয়শ্রেণী:চীনের সরকারি মালিকানাধীন কোম্পানি
রয়্যাল ডাচ শেল

**রয়্যাল ডাচ শেল**  () (, ), সাধারণভাবে শেল হিসাবে পরিচিত, হল একটি অ্যাংলো-ডাচ বহুজাতিক তেল ও গ্যাস কোম্পানী। এই কোম্পানির প্রধান কার্যালয় নেদারল্যান্ডে অবস্থিত এবং যুক্তরাজ্যর মধ্যে এটি অন্তর্ভুক্ত রয়েছে। 'রয়েল ডাচ পেট্রোলিয়াম' এবং যুক্তরাজ্য ভিত্তিক শেল পরিবহন ও লেনদেন এর সংযুক্তির দ্বারা কোম্পানিটি তৈরি করা হয়েছে, এটা ২০১৬ সালে বিশ্বের সপ্তম বৃহত্তম কোম্পানি হিসাবে রাজস্ব পদ লাভ করে। এবং ছয়টি তেল ও গ্যাসের মধ্যে সুপারমেজর হচ্ছে অন্যতম।

শেল হল বিশ্বের সবচেয়ে মূল্যবান কোম্পানির মধ্যে একটি। জানুয়ারীর ২০১৩ সালে, বৃহত্তম শেয়ারহোল্ডার কোম্পানি ক্যাপিটাল গবেষণা গ্লোবাল ইনভেস্টরস 9,85% এবং সঙ্গে দ্বিতীয় ব্ল্যাকরক  6,89% কে ছাড়িয়ে রয়েল ডাচ শেল কোম্পানি এগিয়ে যায়। শেল ২০১৩ সালে ফরচুন গ্লোবাল ৫০০ এর মধ্যে বিশ্বের বৃহত্তম কোম্পানির তালিকার শীর্ষস্থানে অবস্থান নেয়। একসময়ে নেদারল্যান্ডের $৫৫৫.৮ বিলিয়ন জিডিপির মধ্যে 'রয়েল ডাচ শেল' এর ৮৪% সমান রাজস্ব ছিল। ফেব্রুয়ারি ২০১৬ এর হিসাবে, শেল বিশ্বের দ্বিতীয় বৃহত্তম তেল কোম্পানি।

## নাম এবং লোগো
শেল নামটি "শেল" পরিবহন ও ট্রেডিং কোম্পানির সাথে সংযুক্ত করা হয়।

### লোগো বিবর্তন

File:Shell logo 1900.png|১৯০০
File:Shell logo 1904.png|১৯০৪
File:Shell logo 1909.png|১৯০৯
File:Shell logo 1930.png|১৯৩০


## তথ্যসূত্র

## গ্রন্থ-পঁজী

* "A Century in Oil" by Stephen Howarth [1997] . A History of The "Shell" Transport and Trading Company.
* "A History of Royal Dutch Shell" by Stephen Howarth and others [2007]. 
* "Seven Sisters" by Anthony Sampson (1981) 
* "Shell Shock: The secrets and spin of an Oil Giant" by Ian Cummins and John Beasant [2005]. 
*

## বহিঃসংযোগ

* 

বিষয়শ্রেণী:১৯০৭-এ প্রতিষ্ঠিত
বিষয়শ্রেণী:ওপেনকর্পোরেটসের জোট
বিষয়শ্রেণী:ব্রিটিশ মার্কা
কলকাতা মনোরেল

**কলকাতা মনোরেল** হল কলকাতা শহরের প্রস্তাবিত এক মনোরেল ব্যবস্থা।

## ইতিহাস
২০০৮-২০০৭ সালে বাম আমলে প্রথম কলকাতা মনোরেল তৈরির উদ্যোগ নেওয়া হয়।বজবজ থেকে রাজারহাট পর্যন্ত এই ব্যবস্থা গড়ার কথা ছিল।কিন্তু তা বাস্তবতার মুখ দেখেনি।২০১৬ সালে পশ্চিমবঙ্গ সরকার ও বার্ন স্ট্যান্ডা কলকাতা মনোরেল তৈরিত উদ্যোগ নিয়েছে।

## রুট
বর্তমান কলকাতা মনোরেল এর প্রস্তাবিত রুট হল -
* বজবজ - রুবি (গড়িয়াহাট)
এই রুটটির মোট দৈর্ঘ্য হবে অনুমানিক ২৩.৫ কিলোমিটার।এটি প্রিন্স আনোয়ার শাহ রোড এর উপড় দিয়ে তৈরি করা হবে।
## অর্থ
এই মনোরেল ব্যবস্থা গড়ে তুলতে খরচ হবে ₹৪,২১৬ কোটি টাকা। এই খরচের সম্পূর্ণ অর্থ দেবে বার্ন স্ট্যান্ডার।

## তথ্যসূত্র

## বহিঃসংযোগ

বিষয়শ্রেণী:ভারতের প্রস্তাবিত মনোরেল
বিষয়শ্রেণী:কলকাতার পরিবহন
বিষয়শ্রেণী:কলকাতা ভিত্তিক কোম্পানি
বরদেশ্বরী মন্দির

**বরদেশ্বরী মন্দির** (বিকৃত নাম: বদেশ্বরী মন্দির) বাংলাদেশের রংপুর বিভাগে অবস্থিত একটি প্রাচীন হিন্দু মন্দির। এটি মূলত পঞ্চগড় জেলার বোদা উপজেলার বড়শশী ইউনিয়নের অন্তর্গত একটি  প্রাচীন মন্দির। ও বাংলাদেশ প্রত্নতত্ত্ব অধিদপ্তরের তালিকাভুক্ত একটি সংরক্ষিত প্রত্নতত্ত্ব। এ মন্দিরকে পাল আমলে নির্মিত বলে মনে করা হয়।

## ইতিহাস
বরদেশ্বরী বা বদেশ্বরী মন্দিরটি পঞ্চগড় জেলার বোদা উপজেলার বড়শশী ইউনিয়নের দেঃ ভিঃ বদেশ্বরী মৌজার  প্রায় ২.৭৮ একর জমিতে (মন্দির ও পার্শবর্তী অংশসহ) অবস্থিত। হিন্দু ধর্মের ১৮টি পুরাণের মধ্যে স্কন্দ পুরাণ একটি। সেই স্কন্দ পুরাণে কাশি খণ্ডের ৮৮তম অধ্যায়ে বর্ণিত হয়েছে যে, একবার রাজা দক্ষ একটি যজ্ঞানুষ্ঠান করেন। ভোলানাথ শিব হলেন  রাজা দক্ষের মেয়ে সতীর স্বামী। রাজা দক্ষ কখনই শিবকে জামাই হিসেবে মেনে নেননি। কারণ মহাবীর শিব সর্বদাই ছিলেন উদাসীন এবং ধ্যানমগ্ন থাকতেন। উক্ত যজ্ঞানুষ্ঠানে মুনি-ঋষিগণ ও অন্যান্য দেবতাগণ নিমন্ত্রিত হলেও রাজা দক্ষ তার মেয়ে দেবী সতীকে ও জামাতা ভোলানাথ শিবকে নিমন্ত্রণ করেন নি। শিবের সহধর্মিনী দেবী সতী এই কষ্ট সহ্য করতে না পেরে তার পিতা দক্ষের শিবহীন যজ্ঞে নিজের প্রাণ বলিদান দেন। শিব তার সহধর্মিনী সতীর মৃত্যুতে শোকে  উন্মাদ হন। তার সহধর্মিনীর শবদেহটি কাঁধে নিয়ে পৃথিবীর সর্বস্তরে উন্মাদের ন্যায় ঘুরতে থাকেন এবং প্রলয়ের সৃষ্টি করেন। সে মুহূর্তে দেবতাদের আকুল আবেদনে বিষ্ণুদেব তাঁর সুদর্শনচক্র নিক্ষেপ করেন। চক্রের স্পর্শে সতীর শবদেহটি ৫১টি খণ্ডে বিভক্ত হয়। শবের ৫১টি খণ্ডের মধ্যে বাংলাদেশে পড়ে ০৭টি খন্ড। একটি খন্ড পরে পঞ্চগড় এর বরদেশ্বরীতে বা বদেশ্বরীতে। মহামায়ার  খন্ডিত অংশ যে স্থানে পড়েছে তাই পীঠস্থান রূপান্তরিত হয়েছে। বরদেশ্বরী মহাপীঠ অন্যতম পীঠস্থান। পরবর্তীতে, পাল রাজারা এখানে একটি মন্দির ও একটি দুর্গ নির্মাণ করেন। উক্ত মন্দিরের নাম অনুযায়ী বোদা উপজেলার নামকরণ করা হয়েছে বলে জনশ্রুতি আছে। করতোয়া নদীর তীর ঘেঁষে নির্মিত বরদেশ্বরী বা বদেশ্বরী মহাপীঠ মন্দিরটি এখনও প্রত্নতাত্ত্বিক ঐতিহ্যের নিদর্শন বহন করে।

## আরো পড়ুন
* ভিতরগড় দূর্গ
* মির্জাপুর শাহী মসজিদ
* আটোয়ারী ইমামবাড়া
* ঢোলহাট মন্দির
* জামালপুর জামে মসজিদ
* রামসাগর মন্দির
* সীতাকোট বিহার

## চিত্রশালা

চিত্র:একটি উঁচু প্ল্যাটফর্মের ওপর সুদৃশ্য বড়দেশ্বরী মন্দিরটি অবস্থিত.jpg|এক নজরে বদেশ্বরী মন্দির
চিত্র:সামনের প্রবেশ তোরণ দেখলেও মোটামুটি ধারণা করা সম্ভব বহুদিন এটি লোকচক্ষুর অন্তরালে ছিলো.jpg|ভেতর থেকে তোলা সামনের প্রবেশ তোরণ
চিত্র:বড়দেশ্বরী মন্দিরের পাশেই রয়েছে একটি নবনির্মিত মন্দির.jpg|মন্দিরের পাশে নবনির্মিত মন্দির
চিত্র:বড়দেশ্বরী মন্দিরের সামনেই বিশাল একটি বর্ষীয়ান গাছ.jpg|মন্দিরের সামনেই বিশাল গাছ


## তথ্যসূত্র

বিষয়শ্রেণী:শক্তিপীঠ
বিষয়শ্রেণী:পার্বতী মন্দির
বিষয়শ্রেণী:পঞ্চগড় জেলার দর্শনীয় স্থান
বিষয়শ্রেণী:পঞ্চগড় জেলার হিন্দু মন্দির
বিষয়শ্রেণী:পঞ্চগড় জেলার প্রত্নতাত্ত্বিক স্থাপনা
গোলকধাম মন্দির

**গোলকধাম মন্দির** বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত পঞ্চগড় জেলার দেবীগঞ্জ উপজেলার অন্তর্গত একটি  প্রাচীন মন্দির ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
গোলকধাম মন্দিরটি উপজেলার শালডাংগা ইউনিয়নের শালডাংগা গ্রামে অবস্থিত যা দেবীগঞ্জ উপজেলা সদর হতে প্রায় ১২ কিঃ মিঃ হতে উত্তর পশ্চিমে অবস্থিত।

## বিবরণ
গোলকধাম মন্দিরটি একটি প্রাচীন উঁচু প্ল্যাটফর্মের ওপর স্থাপিত ছ্যকোণাকার মন্দির। এর অভ্যন্তরে একটি কক্ষ আছে। মন্দিরের চতুর্দিকে অনেকগুলো গাছপালা আছে।

## সময়কাল
মন্দিরটির গায়ে এর নির্মাণকাল ১৮৪৬ সাল উল্লেখ আছে। মন্দিরটি উনবিংশ শতকের স্থাপত্যের একটি চমৎকার নিদর্শণন। এ স্থাপত্য কৌশল গ্রীক পদ্ধতির অনুরূপ। মন্দিরটি গোলককৃষ্ণ গোস্বামীর স্মৃতি রক্ষার্থে নির্মাণ করা হয় এবং তাঁর নামেই নামকরণ করা হয়।

## আরো পড়ুন
* ভিতরগড় দূর্গ
* মির্জাপুর শাহী মসজিদ
* আটোয়ারী ইমামবাড়া
* বড়দেশ্বরী মন্দির
* জামালপুর জামে মসজিদ
* রামসাগর মন্দির
* সীতাকোট বিহার

## চিত্রশালা

চিত্র:গোলক ধাম মন্দিরের গায়ে লিখিত এর নির্মাণকাল.jpg|মন্দিরের গায়ে লিখিত নির্মাণকাল
চিত্র:গোলক ধাম মন্দিরের কারুকাজ.jpg|গোলকধাম মন্দিরের কারুকাজ
চিত্র:গোলক ধাম মন্দিরের দেয়ালের চেহারা.jpg|মন্দিরের দেয়ালের পলেস্তারা খসা চেহারা
চিত্র:গোলক ধাম মন্দিরের পার্শ্বচিত্র.jpg|মন্দিরের পার্শ্বচিত্র
চিত্র:গোলক ধাম মন্দিরের স্থপনা শৈলী.jpg|মন্দিরের স্থাপত্য শৈলী


## তথ্যসূত্র

বিষয়শ্রেণী:কৃষ্ণ মন্দির
বিষয়শ্রেণী:পঞ্চগড় জেলার হিন্দু মন্দির
বিষয়শ্রেণী:দেবীগঞ্জ উপজেলা
বিষয়শ্রেণী:পঞ্চগড় জেলার দর্শনীয় স্থান
বিষয়শ্রেণী:পঞ্চগড় জেলার প্রত্নতাত্ত্বিক স্থাপনা
বিষয়শ্রেণী:১৯শ শতাব্দীর হিন্দু মন্দির
আয় অনুযায়ী বৃহৎ কোম্পানির তালিকা

এই তালিকায় ২০১৭ এর (২০১৬-এর আয়ের হিসাবে) বিশ্বের বৃহত্তম পাবলিক, রাষ্ট্রীয় মালিকানাধীন, এবং ব্যক্তিগত ব্যবসাগুলি রয়েছে যা প্রস্তুত করা হয়েছে ফরচুন গ্লোবাল ৫০০ এর পরিসংখ্যান অনুযায়ী। এই তালিকায় ৫০ টি কোম্পানীর অবস্থান রয়েছে, যাদের বার্ষিক আয় ১০০ বিলিয়ন মার্কিন ডলারেরও বেশি। সবচেয়ে সাধারণ শিল্প আর্থিক সেবা, প্রায় এক চতুর্থাংশ যেমন হিসাবে শ্রেণীবদ্ধ করা হচ্ছে। অর্ধেকেরও বেশি কোম্পানির আর্থিক সেবা, তেল ও গ্যাস, বা স্বয়ংচালিত শিল্প। পূর্ববর্তী সরকারি মালিকানাধীন কোম্পানীর উপর আপ-টু-ডেট তথ্য সরবরাহ এবং নির্ভরযোগ্যতা সীমাবদ্ধ এবং দেশ থেকে দেশে পরিবর্তিত হয়; এইভাবে, এই তালিকা অসম্পূর্ণ হতে পারে। এই তালিকা মার্কিন ডলারে দেখানো হয়েছে, কিন্তু এর বেশিরভাগ কোম্পানী অন্যান্য মুদ্রায় তাদের হিসাব প্রস্তুত করে। বিনিময় হারের উর্ধ্বগতির কারণে অল্প সময়ের মধ্যে তাদের আয়ের ডলারের মূল্য উল্লেখযোগ্যভাবে পরিবর্তিত হতে পারে।

## আয় অনুযায়ী বৃহৎ কোম্পানির তালিকা

 রাষ্ট্র-মালিকানাধীন প্রতিষ্ঠান

## তথ্যসূত্র

বিষয়শ্রেণী:ব্যবসা প্রতিষ্ঠান
বিষয়শ্রেণী:ধরন অনুযায়ী ব্যবসা প্রতিষ্ঠান
বিষয়শ্রেণী:বহুজাতিক কোম্পানি
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
আটোয়ারী ইমামবাড়া

**আটোয়ারী ইমামবাড়া** বাংলাদেশের রংপুর বিভাগে অবস্থিত একটি প্রাচীন ইমামবাড়া। এটি পঞ্চগড় জেলার আটোয়ারী উপজেলার মির্জাপুর ইউনিয়নের অন্তর্গত। শিয়াদের কাছে গুরুত্বপূর্ণ এই ইমামবাড়া বর্তমানে অব্যবহার্য ও পরিত্যক্ত। এটি বাংলাদেশ প্রত্নতত্ত্ব অধিদপ্তরে তালিকাভুক্ত একটি পুরাকীর্তি।

## বিবরণ
আটোয়ারী ইমামবাড়াটি একটি প্রাচীন আয়তাকার ইমামবাড়া। এর অভ্যন্তরে একটি কক্ষ আছে। কক্ষের চারপাশে খোলা স্থান বা বারান্দা যার পর রয়েছে খিলান স্তম্ভ। ইমামবাড়াটি এক গম্বুজবিশিষ্ট। এটি লাল ইটের তৈরী। চার পাশে বেশ খানিকটা খোলা জায়গা যা প্রশস্থ ও অনুচ্চ ইটের দেয়াল দিয়ে ঘেরা। পূর্ব দিকে রয়েছে প্রবেশ তোরণ। এখানেই সংলগ্ন স্থানে অনেকগুলি কবর আছে। কবরগুলি বাঁধানো।

## আরো পড়ুন
* ভিতরগড় দূর্গ
* মির্জাপুর শাহী মসজিদ
* রামসাগর মন্দির
* ঢোলহাট মন্দির
* জামালপুর জামে মসজিদ
* সীতাকোট বিহার

## চিত্রশালা

File:Atowari Imambara আটোয়ারী ইমামবাড়া (1).jpg|খিলানসমুহ
File:সামনের প্রবেশ তোরণ দেখলেও মোটামুটি ধারণা করা সম্ভব বহুদিন এটি লোকচক্ষুর অন্তরালে ছিলো.jpg|ভেতর থেকে তোলা সামনের প্রবেশ তোরণ
File:মেঝেটি মাটির আর দেয়ালে শ্যাওলা যা সময়ের সাথে সাথে হয়েছে।.jpg|মেঝেতে মাটির আর দেয়ালে শ্যাওলা
File:Only room of Atowari Imambara.jpg|ইমামবাড়ার একমাত্র কক্ষ
File:Atowari Imambara's graves.jpg|ইমামবাড়ার কবরসমূহ


## তথ্যসূত্র

বিষয়শ্রেণী:ইমামবাড়া
বিষয়শ্রেণী:আটোয়ারী উপজেলা
বিষয়শ্রেণী:পঞ্চগড় জেলার দর্শনীয় স্থান
বিষয়শ্রেণী:পঞ্চগড় জেলার প্রত্নতাত্ত্বিক স্থাপনা
বিষয়শ্রেণী:বাংলাদেশে শিয়া ইসলাম
বিষয়শ্রেণী:বাংলাদেশের ধর্মীয় ভবন ও স্থাপনা
মস্কো আন্তর্জাতিক চলচ্চিত্র উৎসব

**মস্কো আন্তর্জাতিক চলচ্চিত্র উৎসব** বা **এমআইএফএফ** (, () একটি আন্তর্জাতিক চলচ্চিত্র উৎসব। প্রথম অনুষ্ঠিত হয় ১৯৩৫ সালে। রুশ সংস্কৃতিবিষয়ক মন্ত্রণালয় ও মস্কো নগর কর্তৃপক্ষের সহযোগিতায় এই চলচ্চিত্র উৎসব অনুষ্ঠিত হচ্ছে। ৩৮তম মস্কো আন্তর্জাতিক চলচ্চিত্র উৎসবে মোট ১৬টি বিভাগে ৭০টি দেশের ১৮০টিরও বেশি চলচ্চিত্র প্রদর্শিত হয়। এসবের মধ্যে রয়েছে পূর্ণদৈর্ঘ্য ও স্বল্পদৈর্ঘ্য কাহিনিচিত্র, প্রামাণ্যচিত্র ও অ্যানিমেটেড ছবি। চলচ্চিত্র প্রদর্শনের পাশাপাশি সেমিনার ও পরিচালকদের উন্মুক্ত লেকচার অনুষ্ঠিত হয়।

উৎসবটির শীর্ষ পুরস্কার হ'ল মস্কোর কোট অফ আর্মস এর সেন্ট জর্জের ড্রাগনকে হত্যার প্রতিমা। ২০০০ সাল থেকে নিকিতা মিখালকভ উৎসবটির সভাপতিত্ব  করছেন।

## ইতিহাস
১৯৭২ সাল থেকে এমআইএফএফ আন্তর্জাতিক চলচ্চিত্র প্রযোজক সমিতিগুলির ফেডারেশন থেকে "ক্লাস এ" স্বীকৃতি প্রশংসাপত্র পেয়েছে।

## আরও দেখুন
* চলচ্চিত্র উৎসবের তালিকা

## তথ্যসূত্র

## বহিঃসংযোগ
* মস্কো আন্তর্জাতিক চলচ্চিত্র উৎসব ওয়েবসাইট 
* মস্কো আন্তর্জাতিক চলচ্চিত্র উৎসব ইউটিউব
* 

বিষয়শ্রেণী:আন্তর্জাতিক চলচ্চিত্র উৎসব
বিষয়শ্রেণী:চলচ্চিত্র উৎসব
বিষয়শ্রেণী:আন্তর্জাতিক চলচ্চিত্র পুরস্কার
মনসা মন্দির, শরীয়তপুর

**মনসা মন্দির** বা **ধনুকা মনসামন্দির** শরীয়তপুর জেলায় অবস্থিত একটি প্রাচীন মন্দির ও বাংলাদেশের অন্যতম একটি সংরক্ষিত পুরাকীর্তি। এটি শরীয়তপুর সদরের ধানুকা নামক গ্রামে অবস্থিত। মন্দিরটি ময়ূর ভট্টের বাড়িতে অবস্থিত। এ বাড়িতে আরও বেশ কয়েকটি মন্দির রয়েছে। সবগুলো মন্দির নিয়ে গঠিত বাড়িটিকে একত্রে স্থানীয়রা **ময়ূর ভট্টের বাড়ি** নামে ডেকে থাকেন।

## ইতিহাস
আনুমানিক প্রায় ৬শত বছর পূর্বে ধানুকা অঞ্চলে ময়ূর ভট্টের বাড়ি বা  মনসা মন্দির  তৈরি করেন তৎকালীন ধনাঢ্য ব্যক্তি ময়ূর ভট্ট। পরবর্তিতে তার বাড়িতেই তিনি মনসা মন্দিরটি নির্মাণ করেন। মনসা মন্দিরটি তৎকালীন এ অঞ্চলে খুবই জনপ্রিয় ছিল ও ভারত থেকে এখানে পূজা দেওয়ার জন্য লোক সমাগম হত। মনসা মন্দিরের জনপ্রিয়তার কারণে পুরো বাড়িটিই **মনসা বাড়ি** নামে পরিচিতি লাভ করে।

মন্দিরটিতে পিতলের তৈরি পুরাতান একটি মনসা মূর্তি রয়েছে। জনশ্রুতি অনুসারে মূর্তিটি একবার হারিয়ে গিয়েছিল কিন্তু পরবর্তীতে জেলেরা খুঁজে পেয়ে সেটি রেখে যান। বাংলাদেশের স্বাধীনতা যুদ্ধের সময় মন্দির তথা বাড়িটির ব্যাপক ক্ষতি সাধিত হয়। বর্তমানে এর তত্ত্বাবধায়ক হিসেবে রয়েছেন ময়ূর ভট্টের বংশধর শ্যামাপ্রদ চক্রবর্তী। বিভিন্ন সময় বাড়ি তথা মন্দির থেকে প্রাচীন পুথি উদ্ধার করা হয়েছে।

## কিংবদন্তি
জনশ্রুতি ও লোককাহিনী অনুসারে, ময়ূর ভট্টের বাড়ির কোনো এক কিশোর ফুল কুড়াতে নিয়মিত বাগানে যাতায়াত করতো। সে ফুল কুড়ানোর সময় পরপর দুদিন একটি সাপকে দেখে ভয়ে চলে আসে ও তৃতীয় দিনে পুনরায় সাপটির দেখা পায়। সেসময় সেই সাপটিও তার সাথে সাথে বাড়িতে চলে আসে ও তাকে ঘিরে নৃত্য শুরু করে। সে রাতে বাড়ির কর্তা মনসা দেবীকে স্বপ্নে দেখেন ও দেবী তাকে তার মন্দির স্থাপন করে পূজা করার নির্দেশ দেন। তখন ময়ূর ভট্ট এখানে মনসা মন্দিরটি স্থাপন করেন ও পূজা আরম্ভ করেন। এখনো এখানে পূজার সময় সাপের সমাগম হয় বলে জনশ্রুতি রয়েছে।

## চিত্রশালা

ধানুকার মানসা মন্দির.jpg
মনসা মন্দির, শরীয়তপুর (1).jpg
মনসা মন্দির, শরীয়তপুর (7).jpg
মনসা মন্দির, শরীয়তপুর (পিছন থেকে দ্বিতীয় বিল্ডিং).jpg
মনসা মন্দির, শরীয়তপুর (সামনে থেকে দ্বিতীয় বিল্ডিং).jpg


## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:মনসা মন্দির
বিষয়শ্রেণী:শরীয়তপুর জেলার হিন্দু মন্দির
বিষয়শ্রেণী:শরীয়তপুর জেলার দর্শনীয় স্থান‎
বিষয়শ্রেণী:শরীয়তপুর জেলার প্রত্নতাত্ত্বিক স্থাপনা
বিষয়শ্রেণী:১৫শ শতাব্দীর হিন্দু মন্দির
সিএন টাওয়ার

**সিএন টাওয়ার** () হল একটি  কংক্রিটের যোগাযোগ এবং পর্যবেক্ষণ টাওয়ার যা শহরের কেন্দ্রস্থল টরন্টো, অন্টারিও, কানাডায় অবস্থিত। সাবেক রেলওয়ে ভূমির উপর নির্মিত এই টাওয়ার ১৯৭৬ সালে সম্পূর্ণ হয়, বিশ্বের সবচেয়ে লম্বা বিনামূল্যে স্থায়ী কাঠামো এবং সেই সময়ে বিশ্বের সবচেয়ে উঁচু টাওয়ার হিসেবে পরিচিত ছিল। ২০১০ সালে বুর্জ খলিফা এবং ক্যান্টন টাওয়ার সম্পন্ন না হওয়া পর্যন্ত টানা ৩৪ বছর ধরে সবচেয়ে উঁচু টাওয়ার ছিল।

১৯৯৬ সালে সিএন টাওয়ার সিভিল ইঞ্জিনিয়ার্স আমেরিকান সোসাইটি দ্বারা বিশ্ব আধুনিক সপ্তাশ্চর্যের মধ্যে একটি ঘোষণা করে। এটা গ্রেট টাওয়ার ওয়ার্ল্ড ফেডারেশন, যেখানে এটি দ্বিতীয় স্থানের পদমর্যাদা্য থেমে আছে।

### নির্মাণ কাজের উন্নতি

চিত্র:CN Tower footings 1973.jpg|ভিত্তি তৈরি করা হচ্ছে, জুলাই ১৯৭৩
চিত্র:Cntower1974.jpg|ব্রাকেটগুলো উচু করা হচ্ছে, আগস্ট ১৯৭৪
চিত্র:CN Tower under construction (1).jpg|একটি হেলিকপ্টার অ্যান্টেনার অংশ উত্তোলন করছে, এপ্রিল ১৯৭৫
চিত্র:CN Tower under construction (April 1975).jpg|প্রধান পড নির্মাণ, এপ্রিল ১৯৭৫
চিত্র:CN Tower under construction.jpg|সম্পন্নের দ্বারপ্রান্তে, ডিসেম্বর ১৯৭৫
চিত্র:CN Tower 1976.jpg|চালু হবার ২ মাস পর, আগস্ট ১৯৭৬


## তথ্যসূত্র

## বহিঃসংযোগ
* CBC Archives – CN Tower opens to the public. (Multimedia)
* Official CN Tower Website
* Edgewalk 
* The Design, Engineering and Construction of the CN Tower – 1972 through to 1976
* A visual construction history of the CN Tower – at 40th year anniversaries

বিষয়শ্রেণী:১৯৭৬-এ সম্পন্ন টাওয়ার
বিষয়শ্রেণী:উত্তর আমেরিকার টাওয়ার
বিষয়শ্রেণী:ব্যবসা প্রতিষ্ঠান
বিষয়শ্রেণী:গগনচুম্বী অট্টালিকা
বিষয়শ্রেণী:অসম্পূর্ণ
বিষয়শ্রেণী:টরন্টোর দর্শনীয় স্থান
ঘাঘড়া খান বাড়ি জামে মসজিদ

**ঘাঘড়া খান বাড়ি জামে মসজিদ** বাংলাদেশের শেরপুর জেলায় অবস্থিত প্রাচীন মসজিদ। মুঘল আমলে স্থাপিত এই মসজিদটি একটি ঐতিহাসিক নিদর্শন। এটি শেরপুর জেলার ঝিনাইগাতি উপজেলার ঘাঘড়া লস্কর গ্রামে অবস্থিত, আর সে কারণেই এর নাম হয়েছে ঘাঘড়া খান বাড়ি জামে মসজিদ। ১৯৯৯ সালে মসজিদটির রক্ষনাবেক্ষণের দায়িত্ব নেয় বাংলাদেশ প্রত্নতত্ত্ব অধিদপ্তর।

## ইতিহাস
ঘাঘড়া খান বাড়ি জামে মসজিদ মুঘল আমলে নির্মিত হয়। মসজিদের দরজায় কষ্টি পাথরে খোদাই করা আরবি ভাষায় নির্মাণকাল দেওয়া আছে হিজরী ১০২৮ সাল বা ইংরেজি ১৬০৮ সাল। মসজিদের গাঁয়ের নিদর্শন থেকে ধারণা করা হয় মসজিদটি বক্সার বিদ্রোহী হিরঙ্গী খানের সময়কালে নির্মাণ করা হয়েছিল। আজিমোল্লাহ খান মসজিদটি প্রতিষ্ঠা করেন বলে অনুমান করা হয়।

## বিবরণ
মসজিদের ভিতরে দুটি সুদৃঢ় খিলান রয়েছে। মসজিদটি এক গম্বুজবিশিষ্ট এবং এর দৈর্ঘ্য ও প্রস্থ ৩০ ফুট। মাঝখানে গম্বুজে ছোটবড় ১০টি মিনার রয়েছে। পূর্বদিকে একটি দরজা রয়েছে। ভিতরে মেহরাব ও দেয়ালে বিভিন্ন রঙের ও কারুকার্য করা ফুল ও ফুলদানি আঁকা আছে। মসজিদের দেয়ালের গাথুনী চুন ও সুরকি দিয়ে গাথা যার প্রস্ত ৪ ফুট। মসজিদের মোট জমি ৫৮ শতাংশ যা তৎকালীন খান বাড়ির লোকজন ও গ্রামের  অনেকে মসজিদের নামে ওয়াকফ করে দিয়েছে । মসজিদের মূল ভবন ও বারান্দা মিলে ১৭ শতাংশ এবং বাকি ৪১ শতাংশ জায়গায় রয়েছে কবরস্থান।

## আরও দেখুন
* বাংলাদেশের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:শেরপুর জেলার দর্শনীয় স্থান
বিষয়শ্রেণী:বাংলাদেশের ঐতিহাসিক স্থান
বিষয়শ্রেণী:শেরপুর জেলার মসজিদ
বিষয়শ্রেণী:শেরপুর জেলার প্রত্নতাত্ত্বিক স্থাপনা
বিষয়শ্রেণী:শেরপুর জেলা
বিষয়শ্রেণী:বাংলাদেশে ঐতিহাসিক স্থান
বিষয়শ্রেণী:মুঘল মসজিদ
আলব্রেক্ট মার্তজ ফন কুইরেনহেইম

**আলব্রেক্ট মার্ত‌জ ফন কুইরেনহেইম** (২৫ মার্চ ১৯০৫ - ২১ জুলাই ১৯৪৪) ছিলেন একজন জার্মান কর্নেল। হিটলারের বিরুদ্ধে প্রণীত ২০ জুলাই পরিকল্পনায় তিনি অংশ নিয়েছিলেন।

## প্রারম্ভিক জীবন
কুইরেনহেইম ১৯০৫ সালে মিউনিখে জন্মগ্রহণ করেন। পরবর্তীতে তার পরিবার পটসডামে চলে আসে।

## সামরিক জীবন
কুইরেনহেইম ১৯২৩ সালে রাইখসভারে যোগ দেন। ১৯২৫ সালে ক্লজ ফন স্টফেনবার্গ‌ের সাথে তিনি পরিচিত হন।

### দ্বিতীয় বিশ্বযুদ্ধ
দ্বিতীয় বিশ্বযুদ্ধের সময় তিনি স্টাফ অফিসার হিসেবে নিয়োগ পান। ১৯৪২ সালে তিনি লেফটেন্যান্ট কর্নেল হিসেবে পদন্নোতি লাভ করেন। এরপর তিনি পূর্বাঞ্চলীয় রণাঙ্গনে ২৪তম আর্মি কর্প‌সের স্টাফ প্রধান হন। ১৯৪৩ সালে তিনি কর্নেল পদে উন্নীত হন।

থাম্ব|ডান|150px|বান্ডলারব্লকে স্মৃতিফলক

## ২০ জুলাই পরিকল্পনা

১৯৪৩ সালে কুইরেনহেইম হিটলারকে হত্যার জন্য প্রণীত ২০ জুলাই পরিকল্পনায় যুক্ত হন। হিটলারকে হত্যার উদ্দেশ্যে কর্নেল ক্লজ ফন স্টফেনবার্গ‌ বোমা স্থাপন করেছিলেন। বোমাটি বিস্ফোরিত হলেও হিটলার নিহত হননি। এই তথ্য পরিকল্পনাকারীরা জানতে পারেননি। তারা পূর্ব পরিকল্পনা অনুযায়ী পদক্ষেপ নেয়া শুরু করেন। কিন্তু অভ্যুত্থান দ্রুত স্তিমিত হয়ে পড়ে এবং পরিকল্পনায় জড়িত কুইরেনহেইম, ওলব্রিক্ট, স্টফেনবার্গ‌ ও হেফটেন গ্রেপ্তার হন। গ্রেপ্তারের পর কর্নেল জেনারেল ফ্রেডরিক ফ্রম সামরিক আদালতে তড়িঘড়ি করে সম্পন্ন একটি সংক্ষিপ্ত বিচারে তাদের মৃত্যুদন্ড দেন। পরিকল্পনাকারীদের জীবিত গ্রেপ্তারের জন্য হিটলারের নির্দেশ সত্ত্বেও ফ্রম তাদের মৃত্যুদন্ড দিয়েছিলেন। নীরব সমর্থন দানের অভিযোগ থেকে নিজেকে বাঁচানোর জন্য ফ্রম তাদের মৃত্যুদন্ড দিয়েছিলেন এমন মত রয়েছে। বান্ডলারব্লকের উঠানে ফায়ারিং স্কোয়াড গুলি করে তার মৃত্যুদন্ড কার্যকর করে। প্রথমে ওলব্রিক্টকে গুলি করার পর কুইরেনহেইমকে গুলি করা হয়।

দন্ড কার্যকরের পর তাদের লাশ বার্লিনের ম্যাথাউস চার্চে দাফন করা হয়। পরে হেনরিক হিমলারের নির্দেশে লাশ কবর থেকে তুলে পুড়িয়ে ফেলে ছাই ছড়িয়ে দেয়া হয়েছিল। তাদের দন্ড কার্যকরের স্থানে একটি স্মৃতিফলক রয়েছে।

## চরিত্রায়ন
কুইরেনহেইমের চরিত্রে নিম্নোক্ত অভিনেতারা অভিনয় করেছেন:
* পল বের্ন্ড‌ট (*লিবারেশন* চলচ্চিত্রে) (১৯৭১)
* রাইনার বুক (*স্টফেনবার্গ‌* চলচ্চিত্রে) (২০০৪)
* ক্রিশ্চিয়ান বার্কে‌ল (*ভেলকুরি* চলচ্চিত্রে) (২০০৮)

## তথ্যসূত্র

## বহিঃসংযোগ

বিষয়শ্রেণী:১৯০৫-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:২০শ-শতাব্দীর জার্মান ব্যক্তিত্ব
বিষয়শ্রেণী:দ্বিতীয় বিশ্বযুদ্ধের জার্মান সামরিক ব্যক্তিত্ব
বিষয়শ্রেণী:নাৎসি আদালতে দোষী সাব্যস্ত ব্যক্তি
বিষয়শ্রেণী:২০ জুলাই পরিকল্পনার মৃত্যুদন্ডপ্রাপ্ত সদস্য
বিষয়শ্রেণী:মৃত্যুদণ্ড কার্যকর হওয়া জার্মান ব্যক্তি
বিষয়শ্রেণী:জার্মানিতে ফায়ারিং স্কোয়াডে মৃত্যুদন্ডপ্রাপ্ত ব্যক্তি
বিষয়শ্রেণী:মিউনিখের ব্যক্তিত্ব
বিষয়শ্রেণী:২০শ শতাব্দীর জার্মান ব্যক্তি
সৈয়দ আবু নসর

**সৈয়দ আবু নসর** একজন বাংলাদেশী-মার্কিন তড়িৎ প্রকৌশলী।

## জীবনী
সৈয়দ নসর ১৯৩২ সালের ২৫ ডিসেম্বর জন্মগ্রহণ করেন। তিনি টেক্সাস এ অ্যান্ড এম ইউনিভার্সিটি থেকে ১৯৫৭ সালে মাস্টার্স এবং ইউনিভার্সিটি অব ক্যালিফোর্নিয়া, বার্কলে থেকে ১৯৬৩ সালে পিএইচডি ডিগ্রি অর্জন করেন। তিনি ১৯৬৮ সালে কেন্টাকী বিশ্ববিদ্যালয়ে সহযোগী অধ্যাপক হিসেবে যোগদান করেন। তিনি ১৯৭০ সালে পূর্ণ অধ্যাপক পদে উন্নীত হন। তিনি ১৯৮১ থেকে ১৯৮৮ সাল পর্যন্ত ডিরেক্টর অব গ্র্যাজুয়েট স্টাডিজ হিসেবে দায়িত্ব পালন করেন। তিনি ৪০ এর বেশি শিক্ষার্থীর মাস্টার্স এবং পিএইচডি অভিসন্দর্ভ তত্তাবধান করেন। তার প্রকাশনায় রয়েছে ১০০ এর অধিক গবেষণাপত্র এবং ৩৩ টি বই। তিনি ২০০০ সালে আইইইই নিকোলা টেসলা অ্যাওয়ার্ড লাভ করেন। তিনি আইইইই এর একজন আজীবন ফেলো ছিলেন। তিনি ৫টি মার্কিন এবং আন্তর্জাতিক প্যাটেন্তের মালিক ছিলেন। 

## তথ্যসূত্র

বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
পাথরের শিব মন্দির

**পাথরের শিব মন্দির** বাংলাদেশের ময়মনসিংহ জেলার অবস্থিত প্রাচীন মন্দির ও প্রত্নতাত্ত্বিক নিদর্শন। মুক্তাগাছার আট-আনীর তৎকালীন জমিদার রাজা জগৎ কিশোর আচার্য স্থাপত্য শিল্পী ময়েজ উদ্দিনকে দিয়ে মন্দিরটি নির্মাণ করিয়েছিলেন। ময়মনসিংহ জেলার মুক্তাগাছা উপজেলার মুক্তাগাছা শহরের আর্মড পুলিশ ব্যাটালিয়ন ক্যাম্পের সামনে জমিদারদের স্থাপিত পাথরের মন্দিরটি অবস্থিত।

## ইতিহাস
১৭২৭ সালে নবাব মুর্শিদকুলি খানের অনুগ্রহে মুক্তাগাছায় বসবাস ও জমিদারি শুরু করেন। পরবর্তীতে এই এলাকায় ১৬ জন জমিদার বাস করতেন। তাই এই এলাকা ষোল হিস্যার জমিদার নামে পরিচিত ছিল। সেই ১৬ জন জমিদারের একজন ছিলেন আটআনীর জমিদার রাজা জগৎ কিশোর আচার্য। তিনি ভারতের পাটনার বিখ্যাত স্থাপত্য শিল্পী ময়েজ উদ্দিনকে দিয়ে ১৮৬৩ সালে পাথরের শিবমন্দির স্থাপন করেন। জগৎ কিশোর আচার্য ময়েজ উদ্দিনকে এই মন্দির নির্মাণের জন্য প্রচুর উপঢৌকন প্রদান করেছিলেন।

## বিবরণ
মন্দিরটি পাথর কেটে নির্মাণ করা হয়েছে। দেয়ালে রয়েছে বিভিন্ন নকশা, চুড়ায় লতাপাতার কাজ ও দৃষ্টিনন্দন খিলানের কাজ। মন্দিরটির ভিত্তিপ্রস্তরের আয়তন ৬.৫ বর্গমিটার। দক্ষিণমুখী মন্দিরটি এক কক্ষ ও এক বারান্দা বিশিষ্ট। মন্দিরটি এক শিখর (রত্ন) বিশিষ্ট। মন্দিরটি আনুমানিক ৮ মিটার উচু। মন্দিরটির ভূমি পরিকল্পনা বর্গাকার। এ ধরনের অনুরূপ পাথরের তৈরি মন্দির ভাওয়াল রাজবাড়িতে ও মুড়াপাড়া প্রাসাদের নিকটে রয়েছে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:ময়মনসিংহ জেলার দর্শনীয় স্থান
বিষয়শ্রেণী:বাংলাদেশের ঐতিহাসিক স্থান
বিষয়শ্রেণী:ময়মনসিংহ জেলার প্রত্নতাত্ত্বিক স্থাপনা
বিষয়শ্রেণী:ময়মনসিংহ জেলার হিন্দু মন্দির
বিষয়শ্রেণী:বাংলাদেশের মন্দির
বিষয়শ্রেণী:দুর্গা মন্দির
বিষয়শ্রেণী:শিব মন্দির
সাংহাই ওয়ার্ল্ড ফাইন্যান্সিয়াল সেন্টার

**সাংহাই ওয়ার্ল্ড ফাইন্যান্সিয়াল সেন্টার** () () হল একটি গগনচুম্বী অট্টালিকা বা উচ্চতম ভবন যা  চীন দেশে সাংহাইয়ের পুদং নামক স্থানে সাংহাই ওয়ার্ল্ড ফাইনান্সিয়াল সেন্টার অবস্থিত। এটা 'কন পিডারসেন ফক্স' দ্বারা পরিকল্পিত এবং 'মরি বিল্ডিং' কোম্পানি দ্বারা সম্প্রসারিত করা হয়েছে। এই বিল্ডিং এর কাঠামোগত ইঞ্জিনিয়ার হিসাবে 'লেসলি ই রবার্টসন অ্যাসোসিয়েটস' এবং 'চীন রাজ্য নির্মাণ প্রকৌশল কর্পোরেশন সঙ্গে মূল ঠিকাদার হিসেবে সাংহাই নির্মাণ (গ্রুপ) সাধারণ কোং. কাজ করেছে। এটি বিশ্বের ৩য় সর্বোচ্চ ভবন। এর উচ্চতা ৪৯২ মিটার অর্থাৎ (১৬১৪ ফুট) এবং মোট ফ্লোরের সংখ্যা রয়েছে ১০১ টি। এখানে অফিস, হোটেল, কনফারেন্স রুম, নিরীক্ষণ কেন্দ্রস্থল এবং নিচ তলায় অত্যাধুনিক শপিং মল রয়েছে। '৭৯ থেকে ৯৩ তলা পর্যন্ত পার্ক হায়াত সাংহাই হোটেলের অবস্থান। হোটেলের কক্ষ রয়েছে ১৭৪ টি। ২০০৮ সালে এই ভবনের নির্মাণ কাজ সমাপ্ত হয়। এটি চীনের তিতীয় সর্বোচ্চ ভবন।

## গ্যাল্যারি

File:0352 20090626 Shanghai.jpg|সাংহাই ওয়ার্ল্ড ফাইন্যান্সিয়াল সেন্টার  (বামে) এবং জীন মাও টাওয়ার
File:Shanghai World Financial Center + Jin Mao Tower.jpg|সাংহাই ওয়ার্ল্ড ফাইন্যান্সিয়াল সেন্টার এবং জীন মাও টাওয়ার একে অপরের সংলগ্ন
File:Shanghai_world_financial_centre.JPG|জীন মাও টাওয়ার পরবর্তী
File:Shanghai_World_Financial_Center_200802.jpg|নির্মাণাধীন
File:Shanghai_world_financial_center.jpg|নির্মাণাধীন
File:SWFC_May_2007.jpg|নির্মাণাধীন
File:Shanghai Lujiazui Building.jpg|SWFC, জীন মাও টাওয়ার, এবং জানুয়ারি ২০১৪ সালে সমাপ্তির কাছাকাছি সাংহাই টাওয়ার
File:Shanghai_World_Financial_Center_(Top).jpg|ভবনের শীর্ষ.
File:Shanghai World Financial Tower seen from Shanghai Tower.jpg|thumb|সাংহাই টাওয়ার থেকে সাংহাই ওয়ার্ল্ড ফাইন্যান্সিয়াল সেন্টারকে দেখা যাচ্ছে ২০১৬ সালে


## তথ্যসূত্র

## বহিঃসংযোগ

*Shanghai WFC official website
*Shanghai World Financial Center observatory 
*Kohn Pedersen Fox Shanghai WFC project page
*Mori Building Co. Shanghai WFC project page
*Shanghai WFC on CTBUH's Skyscraper Center database
*The Shanghai WFC: a case study on Constructalia 
*Emporis.com data page on the Shanghai WFC
*Window cleaners at work on the Shanghai WFC (video from the observation deck)

বিষয়শ্রেণী:১৯৭৬-এ প্রতিষ্ঠিত
বিষয়শ্রেণী:চীনের টাওয়ার
বিষয়শ্রেণী:ব্যবসা প্রতিষ্ঠান
বিষয়শ্রেণী:অসম্পূর্ণ
বিষয়শ্রেণী:সাংহাইয়ের ভবন ও স্থাপনা
বিষয়শ্রেণী:সাংহাইয়ের গগনচুম্বী অট্টালিকা
শঙ্খনিধি নাচঘর

**শঙ্খনিধি নাচঘর** বাংলাদেশের ঢাকার টিপু সুলতান রোডে শঙ্খনিধি হাউজ এর পূর্বপার্শ্বে প্রায় ৫০ ফুট প্রশস্ত একটি ছোট মনোরম একতলা স্থাপনা ছিল যা শঙ্খনিধি নাচঘর নামে পরিচিত। এর কারুকাজ এবং প্রবেশমুখ দেখতে হিন্দু মন্দিরের মত হলেও এটি মূলত বিনোদন ও সাংস্কৃতিক কাজের জন্যই নির্মাণ করা হয়েছিল, ধর্মীয় উদ্দেশ্যে নয়। কেন্দ্রের মূল নাচঘরটিতে কাঠের কারুকাজসজ্জিত ছাদ এবং দেয়ালগুলো রঙিন টালিতে শোভিত ছিল।  

## ইতিহাস
বিশ শতকের গোড়ার দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ১৯২০-১৯২৬ সালের মধ্যে ঢাকার কিছু ভূসম্পত্তির মালিক হয় এবং বেশ কিছু ইমারত গড়ে তোলে।     এসব স্থাপনার মধ্যে শঙ্খনিধি নাচঘর অন্যতম।
## স্থাপত্যকৌশল
এই দক্ষিণমুখী ভবনটি ভূপৃষ্ঠ হতে ৫ ফুট উঁচুতে স্থাপিত। ভবনটি কেন্দ্রীয় অক্ষের সাপেক্ষে প্রতিসম, দুইদিকের প্রান্তে দুটি অষ্টকোণী অংশ বিদ্যমান। অষ্টকোণী অংশদ্বয় দ্বিতলবিশিষ্ট এবং চূড়ায় অষ্টকোণী গম্বুজ দ্বারা আবৃত।
এর বারান্দায় প্রবেশের জন্য ২০ ফুট প্রশস্ত সোপান রয়েছে। বারান্দার সম্মুখে ৪ টি সুশোভিত সরু করিন্থিয়ান স্তম্ভ আছে, যাদের মাঝখানে তিনটি বহুখাজযুক্ত অর্ধবৃত্তাকার তোরণ বিদ্যমান। 
অষ্টকোণী অংশদ্বয়ের জানালাগুলো সুসজ্জিত তোরণ এবং দুইপাশে সরু লম্বা করিন্থিয়ান স্তম্ভ দ্বারা বেষ্টিত। 
এই ভবনটিতে একটি কেন্দ্রীয় নাচঘরসহ বিভিন্ন আয়তনের মোট পাঁচটি ঘর রয়েছে। এগুলোর আয়তন ২০ফুট * ২৫ ফুট এর কাছাকাছি। মূল নাচঘরের কারুকাজশোভিত কাঠের আচ্ছাদনটি প্রায় ২৫ ফুট উঁচু।

## বিলুপ্তি
১৯৯১ সালে শঙ্খনিধি হাউসের একাংশ ও নাচঘর ভেঙে ফেলা হয়। নাচঘরের স্থানটিতে একটি স্কুল স্থাপন করা হয়। 

## আরও দেখুন
* বাংলাদেশের প্রত্নতাত্ত্বিক স্থানের তালিকা
* শঙ্খনিধি হাউজ
* রাধাকৃষ্ণ মন্দির, সূত্রাপুর
* ভজহরি লজ

## তথ্যসূত্র

বিষয়শ্রেণী:ঢাকা জেলার প্রত্নতাত্ত্বিক স্থাপনা
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকার স্থাপত্য
বিষয়শ্রেণী:ঢাকার ভবন ও স্থাপনা
আনন্দময়ী যুগল কালী ও শিব মন্দির

**জোড়া মন্দির** বা **আনন্দময়ী যুগল কালী ও শিব মন্দির** বাংলাদেশের ময়মনসিংহ জেলায় অবস্থিত প্রাচীন মন্দির ও প্রত্নতাত্ত্বিক নিদর্শন। মুক্তাগাছার মহারানী বিমলা দেবী স্মৃতি বহন করছে হিন্দু দেবতা শিব ও কালীর এই জোড়া মন্দির। স্থানীয় এই মন্দিরটি ২০০ বছরের অধিক পুরনো।

## বিবরণী
ময়মনসিংহের মুক্তাগাছা আট-আনী জমিদার বাড়ির সমসাময়িক কালে জোড়া মন্দির নামে পরিচিত এই মন্দিরটি নির্মিত হয়েছে। মুক্তাগাছার জমিদার রঘুনন্দনের স্ত্রী মহারানী বিমলা দেবীর স্মৃতি বিজড়িত স্বর্ণকুণ্ডশোভিত কারুকার্যমন্ডিত আনন্দময়ী যুগল কালী ও শিব মন্দির। জানা যায়, বিমলা দেবী ১৮২০ সালে মন্দির দু’টি স্থাপন করেন। এই মন্দির দুটি একই ভিত্তিপ্রস্তরের উপর পাশাপাশি অবস্থিত। একই আদলে নির্মিত মন্দির দুটি বর্গাকার পরিকল্পনায় নির্মিত। মন্দিরের ছাদের উপর অষ্টভূজ আকার একটি করে শিখর (রত্ন) রয়েছে। মন্দিরের সামনে প্রশস্ত বারান্দা এবং বারান্দা দিয়ে প্রবেশের জন্য প্রতিটি মন্দিরে তিনটি অর্ধবৃত্তাকার খিলান দরজা রয়েছে। একই মাপের মন্দির দুটির উচ্চতা প্রায় একশত ফুট। শিব মন্দিরের ভিতরে রয়েছে বাবা বিশ্বনাথের মূর্তি ও কালী মন্দিরের রয়েছে মা কালীর মূর্তি। মন্দিরে অর্ন্তভূক্তি হিন্দু উৎসব দুর্গাপূজা, শিব ও কালী পূজা অনুষ্ঠিত হয়। মুক্তাগাছা উপজেলার, শহরের কলেজ রোড সংলগ্ন স্থানে মন্দিরজোড়া অবস্থিত। মুক্তাগাছা পৌরসভা থেকে মন্দির জোড়ার সর্বনিম্ন সড়ক দূরত্ব ৫০০ মিটার। মন্দিরের সামনে রয়েছে একটি দীঘি যা মন্দিরের সৌন্দর্য প্রসারিত করছে।

১৯৭১ সালে বাংলাদেশের স্বাধীনতা যুদ্ধ চলাকালীন মন্দির দুটিতে ব্যাপক ভাংচুর চালানো হয়। এতে করে মূল্যবান পাথরের তৈরি বিগ্রহ ধ্বংস হয়। এছাড়া মন্দিরের মূল্যবান জিনিসপত্র লুন্ঠন করা হয়।বর্তমানে মন্দির দুটি জরাজীর্ণ অবস্থায় রয়েছে। ভূমিকম্পের কারণে পেছনের দিকে হেলে পড়েছে । বড় বড় অংশ নিয়ে খসে পড়ছে মন্দিরের প্লাস্টার।

## চিত্রশালা

চিত্র:জোড় মন্দিরের সামনের দৃশ্য.jpg|মন্দিরের সামনের অংশ
চিত্র:জোড় মন্দির ( ভিতর থেকে).jpg|মন্দিরের ডান পাশ হতে তোলা একটি অংশ
চিত্র:জোড় মন্দির (প্রবেশ পথ থেকে).jpg|মন্দিরের বাম পাস থেকে তোলা একটি অংশ
চিত্র:জোড় মন্দির (বাবা বিশ্বনাথ মন্দির).jpg|ডান পাশের বাবা বিশ্বনাথ মন্দির
চিত্র:জোড় মন্দিরের বাবা বিশ্বনাথ.jpg|মন্দিরের ভেতর বিশ্বনাথের মূর্তি
চিত্র:জোড় মন্দির (মা কালী মন্দির).jpg|বাম পাশে অবস্থিত কালী মন্দির
চিত্র:জোড় মন্দিরের মা কালী.jpg|কালী মন্দিরের ভিতর অবস্থিত মা কালীর মূর্তি
চিত্র:জোড় মন্দির (মধ্য থেকে উপরদিক).jpg|মন্দিরের উপরে অবস্থিত দুটি মঠ
চিত্র:জোড় মন্দিরের দৃশ্য পাশ থেকে.jpg|পাশ থেকে তোলা জরাজীর্ণ অবস্থায় মন্দিরটি
চিত্র:জোড় মন্দির পিছন দিক.jpg|মন্দিরের পিছন থেকে তোলা একটি ছবি।
চিত্র:জোড় মন্দির সম্মুখ পানোরামা.jpg|সম্মুখ পনোরমা
চিত্র:জোড় মন্দির এর পুকুর.jpg|মন্দিরের সামনে অবস্থিত একটি দীঘি


## আরও পড়ুন
* মুক্তাগাছা উপজেলা
* মুক্তাগাছার রাজবাড়ি
* মুক্তাগাছার মণ্ডা
* শ্রী শ্রী রাধাগোবিন্দ মন্দির
* পাথরের শিব মন্দির
* তিন শিব মন্দির
* শ্রী শ্রী রাজ রাজেশ্বরী মন্দির, মুক্তাগাছা
* বাংলাদেশের হিন্দু মন্দিরের তালিকা

## তথ্যসূত্র

## বহিঃসংযোগ

বিষয়শ্রেণী:কালী মন্দির
বিষয়শ্রেণী:শিব মন্দির
বিষয়শ্রেণী:১৯শ শতাব্দীর হিন্দু মন্দির
বিষয়শ্রেণী:ময়মনসিংহ জেলার দর্শনীয় স্থান
বিষয়শ্রেণী:ময়মনসিংহ জেলার প্রত্নতাত্ত্বিক স্থাপনা
বিষয়শ্রেণী:বাংলাদেশের ঐতিহাসিক স্থান
বিষয়শ্রেণী:ময়মনসিংহ জেলার হিন্দু মন্দির
রাজাসন ঢিবি

**রাজাসন ঢিবি** বাংলাদেশের ঢাকা জেলাধীন সাভার উপজেলার মজিদপুরে অবস্থিত ঐতিহাসিক ও পুরাতাত্ত্বিক স্থাপনার ধ্বংসাবশেষ। এই ঢিবি সম্ভোগ রাজ্যের রাজা বা শাসক হরিশচন্দ্রের প্রাসাদেরই অস্তিত্বের সাক্ষ্য বহন করে। খৃস্টীয় সপ্তম-অষ্টক শতকে রাজা হরিশচন্দ্র এই এলাকায় বাস করতেন। এই ঢিবি ও আশপাশে বেশ কয়েকবার প্রত্নতাত্ত্বিক খনকার্য করা হয়েছিল, যার ফলে উদ্ধার হয় একটি বৌদ্ধ বিহারসহ অনেক পুরাতাত্ত্বিক বস্ত। বর্তমানে এই ঢিবি সরকারি তালিকাভুক্ত একটি প্রত্নতাত্ত্বিক স্থাপনা।

## ইতিহাস
খৃস্টীয় সপ্তম-অষ্টক শতকে বর্তমান সাভার ছিল সম্ভোগ রাজ্যের অন্তর্গত। এটি তৎকালীন ব্যবসা-বাণিজ্যের অন্যতম গুরুত্বপূর্ণ কেন্দ্র ছিল। আরব ও মধ্য এশিয়া থেকে বণিকরা এখানে বাণিজ্য কাজে আসতেন। বংশী নদীর তীরবর্তী হওয়ায়, নদী পথেই বাণিজ্য চলতো। রাজা হরিশচন্দ্রের প্রাসাদটি অবস্থিত ছিল বর্তমান মজিদপুর এলাকায়। সে প্রাসাদের বহুলাংশই কালের বিবর্তনে ও অবহেলার দরুণ ধ্বংস হয়ে গেছে। প্রত্নতাত্ত্বিক গবেষণায় জানা যায়, এই এলাকা ছিল বৌদ্ধ ধর্মাবলম্বী অধ্যুষিত।

## প্রত্নতাত্ত্বিক খননকার্য
১৯১৮ সালে ড. নলিনীকান্ত ভট্টশালী রাজাসন ঢিবিতে প্রথম প্রত্নতাত্ত্বিক খননকার্য চালান। এতে পাওয়া যায় একটি বৌদ্ধ বিহার ও বেশ কিছু পুরাতাত্ত্বিক বস্ত, প্রাচীন মুদ্রা। ধারণা করা হয়, সপ্তম শতকে এই অঞ্চলে বৌধ ধর্মের একটি কেন্দ্র ছিল। বৌদ্ধ বিহারটির চার ধরনের নির্মাণ শৈলী দেখে ধারণা করা হয়, দীর্ঘকাল ধরেই তা ব্যবহৃত হয়েছিল। ১৯৯০-৯১ সালে এখানে আরেকবার প্রত্নতাত্তিক খননকার্য হয়, পাওয়া যায়,স্বর্ণ ও রৌপ্য মুদ্রা এবং ব্রোঞ্জ নির্মিত ধ্যানী বুদ্ধ ও তান্ত্রিক মূর্তি। ব্রোঞ্জের মূর্তি দেখে ধারণা করা হয়, এই অঞ্চল ছিল মহাযানী বৌদ্ধ মতাদর্শের অন্যতম কেন্দ্র। এছাড়া খননকার্যে পাওয়া যায় ধূতি পরিহিত, কিরিট মুকুট, চুড়ি, হার, কোমরবন্ধ, বাজুবন্ধ সজ্জিত লোকেশ্বর-বিষ্ণুমূর্তি, পদ্মপানি, ধ্যানী বুদ্ধ, অবলোকিতেশ্বর ও প্রজ্ঞা পারমিতা প্রভৃতি ভাস্কর্য নিদর্শন।

## গ্যালারি


File:Area of the Palace of Harishchandra.jpg| রাজাসন ঢিবির দৃশ্য
File:Palace of Harishchandra maidpur Savar.jpg|রাজাসন ঢিবির দৃশ্য
File:Rajashan Mound, Savar.jpg|রাজাসন ঢিবিতে অবস্থিত হরিশচন্দ্রের প্রাসাদের ভগ্নস্তূপ
File:রাজা হরিশচন্দ্রের প্রাসাদ-ঢিবি.jpg|ঢিবির ধ্বংসাবশেষের দৃশ্য 



## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:ঢাকা জেলার প্রত্নতাত্ত্বিক স্থাপনা
বিষয়শ্রেণী:ঢাকা জেলার দর্শনীয় স্থান
সাইফুর রহমান (প্রকৌশলী)

**সাইফুর রহমান** একজন বাংলাদেশী-আমেরিকান তড়িৎ প্রকৌশলী।

## জীবনী
রহমান বাংলাদেশ প্রকৌশল বিশ্ববিদ্যালয় থেকে ১৯৭৩ সালে ব্যাচেলর্স ডিগ্রি অর্জন করেন। তিনি স্টেট ইউনিভার্সিটি অব নিউ ইয়র্ক থেকে ১৯৭৫ সালে মাস্টার্স এবং ভার্জিনিয়া টেক থেকে ১৯৭৮ সালে পিএইচডি ডিগ্রি অর্জন করেন। তিনি ১৯৭৮ সালের সেপ্টেম্বর থেকে ১৯৭৯ সালে অগাস্ট পর্যন্ত টেক্সাস এ অ্যান্ড এম ইউনিভার্সিটি এর সহকারী অধ্যাপক হিসেবে কর্মরত ছিলেন। তিনি ১৯৭৯ সালের সেপ্তেম্বরে ভার্জিনিয়া পলিটেকনিক ইন্সটিতিউট এবং স্টেট ইউনিভার্সিটিতে সহকারী অধ্যাপক হিসেব যোগদান করেন। ১৯৮৩ সালের সেপ্টেম্বরে সহযোগী অধ্যাপক এবং ১৯৮৭ সালের স্পেটেম্বরে অধ্যাপক পদে উন্নীত হন। তিনি ১৯৯৪ সালের জানুয়ারিতে সেন্টার ফর এনার্জি অ্যান্ড দ্য গ্লোবাল এনভায়রনমেন্ট প্রতিষ্ঠা করেন। ১৯৯৮ সালের সেপ্টেম্বরে প্রতিষ্ঠা করেন অ্যাডভান্সড রিসার্চ ইন্সটিটিউট। 
তিনি ১৯৯৬ সালের সেপ্টেম্বর থেকে ১৯৯৯ সালের সেপ্তেম্বর পর্যন্ত ন্যাশনাল সায়েন্স ফাউন্ডেশনের ইলেক্ট্রিকাল অ্যান্ড কমিনিকেশন সিস্টেমস ডিভিশনের কর্মসূচী পরিচালক হিসেবে কর্মরত ছিলেন।

## সম্মাননা
* ফেলো, ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স , ডিসেম্বর ১৯৯৭
* আউটস্ট্যান্ডিং পাওয়ার ইঞ্জিনিয়ারিং এডুকেটর অ্যাওয়ার্ড, আইইইই পাওয়ার অ্যান্ড এনার্জি সোসাইটি, ২০১৩
* মেরিটোরিয়াস সার্ভিস অ্যাওয়ার্ড, আইইইই পাওয়ার অ্যান্ড এনার্জি সোসাইটি, ২০১২
* আইইইই মিলেনিয়াম মেডেল, এপ্রিল ২০০০

## তথ্যসূত্র

বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তড়িৎ প্রকৌশলী
তারিক দুররানি

**তারিক দুররানি ** একজন বিশ্বখ্যাত বাংলাদেশী তড়িৎ প্রকৌশলী।

## জীবনী
তারিক বাংলাদেশ প্রকৌশল বিশ্ববিদ্যালয় থেকে ১৯৬৫ সালে ব্যাচেলর্স ডিগ্রি অর্জন করেন। তিনি সাউদাম্পটন বিশ্ববিদ্যালয় থেকে ১৯৬৭ সালে মাস্টার্স এবং ১৯৭০ সালে পিএইচডি ডিগ্রি অর্জন করেন। তিনি ১৯৭০ থেকে ১৯৭৬ সাল পর্যন্ত সাউদাম্পটন বিশ্ববিদ্যালয়ে কর্মরত ছিলেন। তিনি ১৯৭৬ সালে স্ট্র্যাথক্লাইড বিশ্ববিদ্যালয়ে ইলেক্ট্রনিক ও তড়িৎ প্রকৌশল বিভাগে প্রভাষক হিসেবে যোগদান করেন। তিনি ১৯৭৯ সালে সিনিয়র প্রভষক পদে উন্নীত হন। ১৯৮২ সালে সিগনাল প্রসেসিং এর অধ্যাপক নিযুক্ত হন। তিনি ১৯৮৬ থেকে ১৯৯০ সাল পর্যন্ত ইলেক্ট্রনিক ও তড়িৎ প্রকৌশল বিভাগের চেয়ারম্যান হিসেবে দায়িত্ব পালন করেন। 

## সম্মাননা
* ফেলো, ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স, ১৯৮৯
* ফেলো, রয়েল সোসাইটি অব এডিনবার্গ, ১৯৯৪
* ফেলো, রয়েল অ্যাকাডেমী অব ইঞ্জিনিয়ারিং, ১৯৯৬
* আইইইই মিলেনিয়াম মেডেল, ২০০০
* আইইইই মেরিটোরিয়াস সার্ভিস অ্যাওয়ার্ড, ২০০০
* অর্ডার অব দ্য ব্রিটিশ এম্পায়ার, ২০০৩

## তথ্যসূত্র

বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তড়িৎ প্রকৌশলী